Saksliste styremøte 28.06.16

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 17/2013: HM Kong Harald

Sak 21/2013: Administrativ støtte

Sak 5/2014: Internkontroll

Sak 11/2014: Medie/kommunikasjonskurs, mediestrategi

Sak 24/2014: Medlemsregister

Sak 27/2014: Endring/justering av DRG-poeng og ISF (Innsats-Styrt Finansiering)

Sak 20/2015: Regnskapsfører Roger Toftner

Sak 9/2016: Evaluering av Blærekreftdagen/måneden mai 2016

Sak 11/2016: Kriterier og grunnlagsdata for utarbeidelse av framtidig stillingsinstruks for og ansettelse av daglig leder i foreningen: Hva trenger vi?

Sak 12/2016: Kvinnekonferansen

Sak 13/2016: Arendalsuka

Sak 14/2016: Distriktsgruppene

Sak 15/2016: Styrets arbeids-, ansvarsoppgaver og –områder, også jfr. sak 11/2016

Referat styremøte 28.06.16

Tilstede: Jørgen, Arne, Roar, Ronald, Ranveig, samt Sverre fra kl. 20.

Styreleder åpnet møtet. Styret godkjente innkalling og saksliste. Foreliggende saksliste ble kort gjennomgått og følgende saker ble utsatt: sak 4 og 21/2013, 5, 11, 24 og 27/2014, 20/2015, 11 og 15/2016.

Sak 17/2013: HM Kong Harald. Saken ble aktualisert ved at helseministeret sa nei til å åpne Kvinnekonferansen via en uformalisert forespørsel. Konferanseåpning av en representant fra Slottet ville kunne gi betydelig effekt på både presse og deltagere. En samlet henvendelse angående gavemeldemskap og representasjon virket da riktig, ble forfattet og sendt etter epostsonderinger i styret. Saken avsluttes.

Sak 9/2016: Evaluering av Blærekreftdagen/måneden mai 2016. Aktiviteter og effekter ble drøftet. Basert på erfaringene med lanseringen av Krefthundprosjektet ble det skrevet og sendt en pressemelding til NTB. Denne ble antagelig bare kassert direkte. Meldingen inneholdt bakgrunnsinformasjon og ikke direkte publiserbart stoff. Annonsen som omtalte kvinnenes lave overlevelse var konkretiserene og direkte, engasjerende men ikke begeistrende. Publisering i Aftenposten papir ga potensielt 170 000 lesere (opplag papir 2015: 172 029, tall fra MLF), og flest i Oslo-området og de høyere samfunnsklasser inkl. embedsverk og helsepolitikere. Annonsen var krevende teknisk og det tok tid å sette den opp, publisering kom derfor langt ut i måneden og det reduserte aktualiteten. Arne og Jørgen hadde som mål å skrive hvert sitt leserinnlegg. Arne skrev ett i samarbeid med Ranveig og sendte det til NRK Ytring hvor det ble refusert. Dette kom så sent i måneden at det ikke ble sendt flere steder. Jørgen klarte ikke å få noen god form på sitt innlegg og sendte ikke noe. En samlet vurdering går ut på at vi i år ikke hadde den gode vinklingen på årets markering, men gjorde det vi kunne ut fra ressursene vi disponerte. Målgruppen var den generelle allmennheten og gjennom dette embedsverk og helsepolitikere; en mer direkte tilnærming til disse to gruppene ville ha krevd vesentlig mer ressurser. Tidsfaktoren ble for knapp, dette har sammenheng med manglende økonomisk fundament hvor vi må avvente årets tildelinger før vi kan bestemme hva vi kan få gjort dersom tiltaket koster mer enn noen få kroner. Foreningen mangler kompetanse og erfaring med presse og journalistikk, samtidig mangler pressen kjennskap til saken. Sistnevnte faktor øker etter hvert og det er derfor om mulig enda vanskeligere enn for «kjente» saksområder å forutsi pressens respons på innspill. Likevel tror vi at et stadig nærvær i ulike «samfunnsrom» har sin betydning selv om vi ikke registrerer den umiddelbare og direkte effekten av det enkelte tiltak.

Sak 12/2016: Kvinnekonferansen. Arrangementet har stort potensiale men høy økonomisk risiko. Suksess er sterkt knyttet til antall deltagere. Påmeldingen hittil har vært på noen få personer. Det trengs derfor mer markedsføring, og alle må gjøre det de kan for å skaffe redaksjonell omtale av konferansen. Andre kanaler for markedsføring er å henge opp plakater på sykehus og andre møteplasser, kontakte kreftkoordinatorer, forløpskoordinatorer, urologiske sykepleiere og leger. Boots og andre kan markedsføre dette gjennom sine utsalgssteder, og leverandørene kan påvirke sine forhandlere. Utgifter så langt er 575 pp. til Losjen, lydtekniker til kr. 750/time i arrangementstiden + en time før; reiseutgifter til foredragsholdere, blomster til samme, samt reiserefunsjoner ti deltagere.

Vi har i tillegg kjøpt en annonse på forsiden av neste Mediaplanet-utgave som kommer 30. juni med tittel «Fremtidens kreftbehandling» + en digital annonse på deres nettsted. Videre har ukebladet Hjemmet sagt seg interessert i en artikkel om kvinner og blærekreft, men journalisten har foreløpig ikke tatt kontakt.

På inntektssiden står 7500 kr fra hver utstiller (vi håper og tror på 8 stk) + litt mer fra hovedsponsor, 200 kr. pr. deltager i konferanseavgift samt egne midler.

For å støtte lokale presseinnspill skriver hun en generell pressemelding og sender ut til styret, som prøver å trekke effekter av annonsen i mai med fremheving av kvinners overlevelse, over til konferansen.

Sak 13/2016: Arendalsuka. Vår deltagelse i fjor ga gode erfaringer og vi har meldt inn interesse for standplass hos FFO også i år. Vi har ikke hørt noe mer om hvilken dag og tid som blir aktuelt, heller ikke om det blir anledning til å holde appeller i år slik som i fjor. En foreløpig sjekk av Ranveig på websida deres tyder ikke på det, men Ranveig sjekker opp nærmere. Vi trenger også flere folk enn i fjor for å ha mulighet til samtidig lobbyering mens vi deler ut informasjonsbrosjyrer. *Skal vi bruke de samme som i fjor?*

Sak 14/2016: Distriktsgruppene. Foreningens driftsgrunnlag ligger i distriktsgruppene; folk vil møte andre i samme sitasjon, fysisk. Vi har merket at det er ekstra vanskelig å få deltagere på treffene våre når vi annonserer dem med for knapp frist, så dato må planlegges i mye bedre tid på forhånd. Roar og Ranveig tar en runde med skypemøter med lokale ressurspersoner for å utveksle erfaringer og inspirere til innsats.

Nye styremøter er fastsatt til 8/8, 30/8, 4/10 og heldagsmøte siste helga i oktober i forbindelse med høstkurs.

Maura 29.06.2016,

Ranveig Røtterud, referent